CELEX: 52017PC0723
Language: bg
Date: 2017-12-01
Title: Предложение за РЕШЕНИЕ НА СЪВЕТА относно сключването, от името на Европейския съюз и неговите държави членки, на Трети допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз

ЕВРОПЕЙСКА КОМИСИЯ
            Брюксел, 1.12.2017
            COM(2017) 723 final
            2017/0319(NLE)
            Предложение за
            РЕШЕНИЕ НА СЪВЕТА
            относно сключването, от името на Европейския съюз и неговите държави членки, на Трети допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Споразумението за икономическо партньорство, политическа координация и сътрудничество (наричано по-долу „Глобалното споразумение“) бе подписано на 8 декември 1997 г. и влезе в сила на 1 октомври 2000 г. 
            
            
               Приложеното предложение представлява правният инструмент за сключването на Трети допълнителен протокол към Глобалното споразумение (наричан по-долу „Протоколът“), за да се вземе предвид присъединяването на Република Хърватия към Европейския съюз.
            
            
               Съгласно член 6, параграф 2 от Акта за присъединяване на Република Хърватия, Хърватия се задължава да се присъедини към съществуващите споразумения, сключени или подписани от държавите членки и Европейския съюз с трети държави. Освен ако не е предвидено друго в конкретни споразумения, Хърватия се присъединява към тези съществуващи споразумения посредством протоколи, които Съветът, действащ с единодушие от името на държавите членки, сключва със съответните трети държави.
            
            
               На 14 септември 2012 г.
                  1
                Съветът упълномощи Комисията да започне преговори със съответните трети държави с цел сключване на съответните протоколи. Преговорите с Мексико приключиха успешно. С предложения протокол Република Хърватия става страна по Глобалното споразумение между ЕС и Мексико. Текстовете на Глобалното споразумение и на Заключителния акт на хърватски език ще станат автентични при същите условия като останалите езикови версии на Споразумението.
            
            
               Протоколът влиза в сила в първия ден от месеца след датата, на която страните се нотифицират взаимно, че са приключили съответните вътрешни процедури. Той ще се прилага обаче временно до приключване на процедурите по влизането му в сила.
            
            
               Комисията препоръчва на Съвета да приеме приложеното решение на Съвета относно сключването, от името на Европейския съюз и неговите държави членки, на Трети допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз.
            
            
               2017/0319 (NLE)
            
            
               Предложение за
            
            
               РЕШЕНИЕ НА СЪВЕТА
            
            
               относно сключването, от името на Европейския съюз и неговите държави членки, на Трети допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 91, член 100, параграф 2, членове 207 и 211 във връзка с член 218, параграф 6, буква а) от него,
            
            
               като взе предвид Акта за присъединяване на Република Хърватия към Европейския съюз, и по-специално член 6, параграф 2 от него,
            
            
               като взе предвид предложението на Европейската комисия,
            
            
               като взе предвид одобрението на Европейския парламент,
            
            
               като има предвид, че:
            
         
         
            
               (1)Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, (наричано по-долу „Глобалното споразумение“) бе подписано на 8 декември 1997 г. и влезе в сила на 1 октомври 2000 г.
            
            
               (2)Съгласно член 6, параграф 2 от Акта за присъединяване на Република Хърватия, Хърватия се задължава да се присъедини към съществуващите споразумения, сключени или подписани от държавите членки и Съюза с трети държави. Освен ако не е предвидено друго в конкретни споразумения, Република Хърватия се присъединява към тези съществуващи споразумения посредством протоколи, сключени между Съвета, действащ с единодушие от името на държавите членки, и съответните трети държави. 
            
            
               (3)На 14 септември 2012 г. Съветът упълномощи Комисията да започне преговори със съответните трети държави с цел сключване на съответните протоколи. 
            
            
               (4)Преговорите с Мексиканските съединени щати за съгласие относно Трети протокол към Глобалното споразумение, за да се вземе предвид присъединяването на Република Хърватия към Европейския съюз, приключиха успешно,
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Съветът одобрява, от името на Европейския съюз и неговите държави членки, Третия допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз
                  2
               .
            
            
               Член 2
            
            
               В съответствие с член 5, параграф 2 от Третия допълнителен протокол Протоколът влиза в сила на първия ден от месеца, след датата, на която страните са се нотифицирали взаимно относно приключването на необходимите за тази цел вътрешни процедури.
            
            
               Член 3
            
            
               Съветът оправомощава председателя на Съвета да посочи лицето(ата), упълномощено(и) да извърши(ат) нотифицирането, предвидено в член 5, параграф 2 от Третия допълнителен протокол.
            
            
               Член 4
            
            
               Текстът на Протокола е приложен към настоящото решение.
            
            
               Член 5
            
            
               Настоящото решение влиза в сила в деня на приемането му.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Решение на Съвета за разрешаване на започването на преговори за адаптиране на споразумения, подписани или сключени между Европейския съюз, или Европейския съюз и неговите държави членки, и една или повече трети държави или международни организации, с оглед присъединяването на Република Хърватия към Европейския съюз (Документ на Съвета 13351/12 LIMITED).
               
               
                  
                     (2)
                  
                        Текстът на Протокола беше публикуван в Официален вестник на Европейския съюз OВ L …., заедно с решението за неговото подписване.
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 1.12.2017
            COM(2017) 723 final
            ПРИЛОЖЕНИЕ
            към
            Предложение за решение на Съвета
            относно сключването, от името на Европейския съюз и неговите държави членки,на Трети допълнителен протокол към Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, за да се вземе предвид присъединяването на Република Хърватия към Европейския съюз
            
               
         
         
            
               Приложение
            
            
               ТРЕТИ ДОПЪЛНИТЕЛЕН ПРОТОКОЛ
            
            
               КЪМ СПОРАЗУМЕНИЕТО ЗА ИКОНОМИЧЕСКО ПАРТНЬОРСТВО,
            
            
               ПОЛИТИЧЕСКИ ДИАЛОГ И СЪТРУДНИЧЕСТВО
            
            
               МЕЖДУ ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ,
            
            
               ОТ ЕДНА СТРАНА,
            
            
               И СЪЕДИНЕНИТЕ МЕКСИКАНСКИ ЩАТИ,
            
            
               ОТ ДРУГА СТРАНА,
            
            
               ЗА ДА СЕ ВЗЕМЕ ПРЕДВИД ПРИСЪЕДИНЯВАНЕТО НА
            
            
               РЕПУБЛИКА ХЪРВАТИЯ КЪМ ЕВРОПЕЙСКИЯ СЪЮЗ 
            
            
            
               КРАЛСТВО БЕЛГИЯ,
            
            
            
               РЕПУБЛИКА БЪЛГАРИЯ,
            
            
            
               ЧЕШКАТА РЕПУБЛИКА,
            
            
            
               КРАЛСТВО ДАНИЯ,
            
            
         
         
            
               ФЕДЕРАЛНА РЕПУБЛИКА ГЕРМАНИЯ,
            
            
            
               РЕПУБЛИКА ЕСТОНИЯ,
            
            
            
               ИРЛАНДИЯ,
            
            
            
               РЕПУБЛИКА ГЪРЦИЯ,
            
            
            
               КРАЛСТВО ИСПАНИЯ,
            
            
            
               ФРЕНСКАТА РЕПУБЛИКА,
            
            
            
               РЕПУБЛИКА ХЪРВАТИЯ,
            
            
            
               ИТАЛИАНСКАТА РЕПУБЛИКА,
            
            
            
               РЕПУБЛИКА КИПЪР,
               
            
               РЕПУБЛИКА ЛАТВИЯ,
            
            
            
               РЕПУБЛИКА ЛИТВА,
            
         
         
            
            
               ВЕЛИКОТО ХЕРЦОГСТВО ЛЮКСЕМБУРГ,
            
            
            
                УНГАРИЯ,
            
            
            
               РЕПУБЛИКА МАЛТА,
            
            
            
               КРАЛСТВО НИДЕРЛАНДИЯ,
            
            
            
               РЕПУБЛИКА АВСТРИЯ,
            
            
            
               РЕПУБЛИКА ПОЛША,
            
            
            
               ПОРТУГАЛСКАТА РЕПУБЛИКА,
            
            
            
               РУМЪНИЯ,
            
            
            
               РЕПУБЛИКА СЛОВЕНИЯ,
            
            
            
               СЛОВАШКАТА РЕПУБЛИКА,
            
         
         
            
            
               РЕПУБЛИКА ФИНЛАНДИЯ,
            
            
               
            
               КРАЛСТВО ШВЕЦИЯ,
            
            
            
               ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
            
            
            
               договарящи страни по Договора за Европейския съюз и Договора за функционирането на Европейския съюз, наричани по-долу „държавите членки“, и
            
            
            
               ЕВРОПЕЙСКИЯТ СЪЮЗ, наричан по-долу „Съюзът“,
            
            
            
                  от една страна, и
            
            
            
               МЕКСИКАНСКИТЕ СЪЕДИНЕНИ ЩАТИ, наричани по-долу „Мексико“,
            
            
            
                  от друга страна,
            
            
            
               наричани по-долу заедно „страните“,
            
            
            
               КАТО ИМАТ ПРЕДВИД, че Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна, наричано по-долу „Споразумението“, бе подписано в Брюксел на 8 декември 1997 г. и влезе в сила на 1 октомври 2000 г.;
            
         
         
            
            
               КАТО ИМАТ ПРЕДВИД, че Първият допълнителен протокол към Споразумението бе подписан в Мексико на 2 април 2004 г. и в Брюксел на 29 април 2004 г.;
            
            
            
               
            
               КАТО ИМАТ ПРЕДВИД, че Вторият допълнителен протокол към Споразумението бе подписан в Мексико на 29 ноември 2006 г.;
            
            
            
               КАТО ИМАТ ПРЕДВИД, че Договорът за присъединяване на Република Хърватия към Европейския съюз, наричан по-долу „Договорът за присъединяване“, бе подписан в Брюксел на 9 декември 2011 г.;
            
            
            
               КАТО ИМАТ ПРЕДВИД, че съгласно член 6, параграф 2 от Акта за присъединяване на Република Хърватия, приложен към Договора за присъединяване, присъединяването на Република Хърватия към Споразумението следва да бъде одобрено чрез сключването на протокол към Споразумението;
            
            
            
               КАТО ИМАТ ПРЕДВИД, че съгласно член 55 от Споразумението за целите на Споразумението „страните“ означава, от една страна, Общността или нейните държави членки или Общността и нейните държави членки, в съответствие със съответните им области на компетентност, произтичащи от Договора за създаване на Европейската общност, и от друга страна, Мексико;
            
            
            
               КАТО ИМАТ ПРЕДВИД, че съгласно член 56 от Споразумението то се прилага, от една страна, за територията, за която е приложим Договорът за създаване на Европейската общност, по реда и при условията, определени в него, и от друга страна, за територията на Мексико;
            
            
            
               КАТО ИМАТ ПРЕДВИД, че в съответствие с член 59 от Споразумението то бе изготвено в еднообразни екземпляри на английски, гръцки, датски, испански, италиански, немски, нидерландски, португалски, фински, френски и шведски език, като текстовете на всички езици са еднакво автентични;
            
            
            
               
            
               КАТО ИМАТ ПРЕДВИД, че Първият допълнителен протокол към Споразумението взема предвид присъединяването на Чешката република, Република Естония, Република Кипър, Република Латвия, Република Литва, Унгария, Република Малта, Република Полша, Република Словения и Словашката република към Европейския съюз;
            
            
            
               КАТО ИМАТ ПРЕДВИД, че Споразумението бе заверено във версии на естонски, латвийски, литовски, малтийски, полски, словашки, словенски, унгарски и чешки език при същите условия като версиите, изготвени на първоначалните езици на Споразумението;
            
         
         
            
            
               КАТО ИМАТ ПРЕДВИД, че Вторият допълнителен протокол към Споразумението взема предвид присъединяването на Република България и Румъния към Съюза;
            
            
            
               КАТО ИМАТ ПРЕДВИД, че Споразумението бе заверено във версии на български и румънски език при същите условия като версиите, изготвени на първоначалните езици на Споразумението;
            
            
            
               КАТО ИМАТ ПРЕДВИД, че член 5, параграф 3 от настоящия протокол предвижда Протоколът да се прилага временно от Съюза и неговите държави членки, преди те да са приключили вътрешните си процедури, необходими за влизането му в сила,
            
            
            
               СЕ СПОРАЗУМЯХА ЗА СЛЕДНОТО:
            
            
            
            
               
            
               ЧЛЕН 1
            
            
            
               Република Хърватия се включва като страна по Споразумението за икономическо партньорство, политическа координация и сътрудничество между Европейската общност и нейните държави членки, от една страна, и Мексиканските съединени щати, от друга страна.
            
            
            
            
               ЧЛЕН 2
            
            
            
               1.
                     След подписването на настоящия протокол Съюзът предоставя на своите държави членки и на Мексиканските съединени щати текста на Споразумението на хърватски език.
            
            
         
         
            
               2.
                     При условие че настоящият протокол влезе в сила, текстът на хърватски език става автентичен при същите условия като текстовете на Споразумението на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език.
            
            
            
            
               ЧЛЕН 3
            
            
            
               Настоящият протокол съставлява неразделна част от Споразумението.
            
            
            
            
               
            
               ЧЛЕН 4
            
            
            
               Настоящият протокол е изготвен в два еднообразни екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всички езици са еднакво автентични.
            
            
            
            
               ЧЛЕН 5
            
            
            
               1.
                     Настоящият протокол се подписва и одобрява от страните съгласно техните съответни вътрешни процедури.
            
            
            
               2.
                     Настоящият протокол влиза в сила на първия ден от месеца след датата, на която страните са се нотифицирали взаимно относно приключването на необходимите за тази цел вътрешни процедури.
            
            
         
         
            
               3.
                     Независимо от параграф 2, страните се споразумяват, че до приключването на вътрешните процедури на Съюза и неговите държави членки за влизане на настоящия протокол в сила те ще прилагат неговите разпоредби, считано от първо число на месеца след датата, на която Съюза и неговите държави членки нотифицират за приключването на необходимите за посочената цел вътрешни процедури и Мексиканските съединени щати нотифицират за приключването на процедурите, необходими за влизане в сила на настоящия протокол.
            
            
            
               
            
               4.
                     Нотификациите се изпращат до генералния секретар на Съвета на Европейския съюз, който е депозитар на настоящия протокол.
            
            
            
               В ПОТВЪРЖДЕНИЕ НА КОЕТО долуподписаните, надлежно упълномощени за целта представители подписаха настоящия протокол.
            
            
            
               Съставено в … на …година.
            
            
            
               ЗА ЕВРОПЕЙСКИЯ СЪЮЗ И НЕГОВИТЕ ДЪРЖАВИ ЧЛЕНКИ
            
            
            
               ЗА МЕКСИКАНСКИТЕ СЪЕДИНЕНИ ЩАТИ